AIŠKINAMASIS RAŠTAS

Dėl savivaldybės nekilnojamojo turto perdavimo patikėjimo teise Molėtų r. Giedraičių Antano Jaroševičiaus gimnazijai

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti Molėtų r. Giedraičių Antano Jaroševičiaus gimnazijai (toliau – Gimnazija) patikėjimo teise valdyti, naudoti ir disponuoti juo savarankiškųjų savivaldybės funkcijų - savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui – įgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtų r. sav., Giedraičių sen., Giedraičių mstl., Širvintų g. 16.

Uždaviniai – kad vaikams ir mokiniams būtų teikiamas kokybiškas ikimokyklinis, priešmokyklinis ugdymas, pradinis, pagrindinis ir vidurinis išsilavinimas, tenkinami vaikų ir mokinių pažinimo, lavinimosi ir saviraiškos poreikiai.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 5, 6 punktai reglamentuoja, kad savivaldybėms priskirtos savarankiškosios funkcijos yra savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas. Molėtų rajono savivaldybėje šias funkcijas įgyvendina biudžetinės įstaigos – mokyklos, gimnazijos. Todėl vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas perduodamas Gimnazijai patikėjimo teise valdyti, naudoti ir disponuoti juo savivaldybės savarankiškųjų funkcijų vykdymui.

1. Laukiami rezultatai:

Priėmus sprendimą perduoti sprendime nurodytus statinius Gimnazijai, savivaldybės turtas bus tinkamai apskaitytas, valdomas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Perduodamas turtas Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. kovo d. daiktų apžiūros pažyma Nr. T21- pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. kovo 15 d. įsakymu Nr. B6-220 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu administracijos veiklai ir siūlymas Molėtų rajono savivaldybės tarybai nurodytą turtą perduoti Gimnazijai savivaldybės savarankiškųjų funkcijų įgyvendinimui.